PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 18.190/ 25.03.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție: **Conductă de refulare cu Stația de pompare, B-dul H.Coandă (Pasaj CFR), Mun.Satu Mare, jud. Satu Mare**

Proiectul vizează realizarea unei conducte de refulare cu stație de pompare pentru apele uzate (pluviale), în zona Pasajului CFR de pe b-dul Henri Coandă. Realizarea lucrărilor este necesară pentru evitarea inundării zonei studiate (Pasajul CFR) în cazul precipitațiilor abundente, astfel nu se va bloca circulația rutieră în zona respectivă.

Beneficiarii acestei lucrări sunt atât locuitorii din zonă, cât și cei care tranzitează zona, circulația rutieră și de pietonală.

Soluția optimă pentru acest proiect constă în realizarea unei conducte de refulare din țeavă HDPE De 160 mm, în lungime totală de 325 ml, cu o stație de pompare prefabricată, pentru apele uzate(pluviale) montată în zona Pasajului CFR de pe b-dul Henri Coandă. Conducta de refulare va avea traseu paralel cu calea ferată CFR, și se va racorda la căminul de ape pluviale existent în incinta Stației de pompare ”SP Ștrandului”.

Valoarea totală a obiectivului de investiții, exprimată în lei, conform Devizului general :

179.629,02 lei fără TVA / 213.426,54 lei cu TVA, din care C+M :

158.847,00 lei fără TVA / 189.027,93 lei cu TVA

Durata de execuție estimată a investiției este de 3 luni.

În cazul conductelor de refulare nu se pot estima un număr de beneficiari direcți datorită faptului că aceste cuonducte deservesc apele pluviale din precipitații.

Documentația predată respectă în linii mari conținutul cadru al studiilor de fezabilitate definit în HG nr. 907/2016.

Avizele și acordurile solicitate prin Certificatul de urbanism sunt obținute. Ridicarea topografică este întocmită și vizată de OCPI.

Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investițiifinanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițialși, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățileadministrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție ”Conductă de refulare cu Stația de pompare, B-dul H.Coandă (Pasaj CFR), Mun.Satu Mare, jud. Satu Mare”, procesul verbal al Comisiei tehnico-economice, Studiul de fezabilitate ”Conductă de refulare cu Stația de pompare, B-dul H.Coandă (Pasaj CFR), Mun.Satu Mare, jud. Satu Mare”), proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu**

ec.Ursu Lucica ing. Szűcs Zsigmond

Întocmit,Szucs Zsigmond 2 ex.